“เบทาโกร” เตรียมโรดโชว์ 5 ต.ค. นี้ ฉายภาพธุรกิจก่อนลุยขาย “ไอพีโอ”
“เบทาโกร” หรือ BTG เตรียมเสนอขาย “ไอพีโอ” เป็นครั้งแรก พร้อมโชว์ศักยภาพการเติบโตทั้งในและต่างประเทศอย่างต่อเนื่องและยั่งยืน
“เบทาโกร” หรือ BTG เตรียมเสนอขาย “ไอพีโอ” เป็นครั้งแรก พร้อมโชว์ศักยภาพการเติบโตทั้งในและต่างประเทศอย่างต่อเนื่องและยั่งยืน
29 ก.ย. 2565

บริษัท เบทาโกร จำกัด (มหาชน) หรือ BTG ชวนนักลงทุนและผู้สนใจร่วมรับฟังข้อมูลการเสนอขายหุ้นสามัญต่อประชาชนเป็นครั้งแรก (IPO) แนะนำภาพรวมธุรกิจ จุดเด่นในการลงทุน และกลยุทธ์ขับเคลื่อนการเติบโตสู่อนาคตอย่างต่อเนื่องและยั่งยืน นำเสนอข้อมูลโดยผู้บริหาร BTG อย่าง นายวสิษฐ แต้ไพสิฐพงษ์ ประธานเจ้าหน้าที่บริหารและกรรมการผู้จัดการใหญ่
พร้อมด้วย นางศิริวรรณ อินทรกำธรชัย ประธานเจ้าหน้าที่กลุ่มงานบริหารการเงิน พร้อมด้วยที่ปรึกษาทางการเงินและผู้จัดการการจัดจำหน่ายและรับประกันการจำหน่าย นับเป็นโอกาสครั้งสำคัญที่จะได้ร่วมลงทุนเป็นเจ้าของบริษัทอาหารชั้นนำระดับสากล ที่มุ่งมั่นส่งมอบอาหารที่มีคุณภาพและความปลอดภัยสูง และมีศักยภาพในการสร้างการเติบโตทั้งในและต่างประเทศอย่างต่อเนื่องและยั่งยืน โดยผู้ที่สนใจสามารถรับฟังข้อมูลในวันพุธที่ 5 ตุลาคม 2565 เวลา 10:30 – 12:00 น. ผ่านช่องทาง Facebook Page: Betagro Group และWealthy Thai เพื่อจะได้ไม่พลาดโอกาสการลงทุนที่ดีและร่วมเติบโตอย่างยั่งยืนไปกับเบทาโกร